Diari Oficial de la Generalitat Valenciana


Sumari del DOGV 3531, del 05-07-1999 (1999/5945)

RESOLUCIÓ de 24 de maig de 1999, de la Universitat Miguel Hernández d'Elx, per la qual es convoquen proves selectives d'accés a tècnic superior d'estudis i planificació, grup A, torn lliure, sector administració especial, de la Universitat Miguel Hernández d'Elx.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3531

Data del DOGV
:   05-07-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/5945


Data del document
:   24-05-1999

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * universitat
    * concurs administratiu
    * professió administrativa

RESOLUCIÓ de 24 de maig de 1999, de la Universitat Miguel Hernández d'Elx, per la qual es convoquen proves selectives d'accés a tècnic superior d'estudis i planificació, grup A, torn lliure, sector administració especial, de la Universitat Miguel Hernández d'Elx. [1999/Q5945]
  
Atés que hi ha vacant un lloc de treball en aquesta Universitat, la provisió del qual s'estima ineludible en atenció a les necessitats del servei, dotat pressupostàriament, aquest Rectorat, fent ús de les facultats que té conferides, i d'acord amb el que s'estableix en els articles 49 i 50 de la Llei 11/1983, de 25 d'agost, de Reforma Universitària; l'article 61 del Decret 137/1997, d'1 d'abril, del Govern Valencià, mitjançant el qual s'aprova la normativa singular reguladora de l'activitat de la Universitat Miguel Hernández d'Elx; i el que s'estableix en el Decret Legislatiu de 24 d'octubre de 1995, pel qual s'aprova el Text Refós de la Llei de la Funció Pública Valenciana, i successives modificacions, així com pel Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana, ha resolt:
  
Convocar proves selectives per a l'ingrés al grup A, sector d'administració especial de la Universitat Miguel Hernández d'Elx, torn lliure, com a tècnic superior d'estudis i planificació, d'acord amb les bases següents:
  
Primera. Normes generals
  
1.1 Aquesta convocatòria té per objecte la selecció de personal per a cobrir una vacant del grup A, sector d'administració especial, en torn lliure, mitjançant el sistema de concurs oposició, d'acord amb les característiques que s'especifiquen en l'annex I.
  
1.2 El procés selectiu està constituït per les proves, valoracions, puntuacions i matèries que figuren en els annexos III i IV d'aquesta convocatòria.
  
1.3 L'adjudicació de les places als aspirants que superen aquest procés selectiu s'efectuarà d'acord amb la puntuació obtinguda per aquests en el concurs oposició.
  
Segona. Condicions generals
  
2.1 Per a ser admesos a aquestes proves, els aspirants hauran de complir els requisits següents:
  
a) Tenir nacionalitat espanyola o, d'acord amb el que s'estableix en la Llei 17/1993, de 23 de desembre (BOE de 24 de desembre de 1993), sobre accés a determinats sectors de la funció pública dels nacionals dels altres estats membres de la Comunitat Europea, tenir la nacionalitat d'un país membre o ser de qualsevol d'aquells estats als quals, en virtut de tractats internacionals establits per la Comunitat Europea i ratificats per Espanya, siga aplicable la lliure circulació de treballadors, en els termes en què aquesta es troba definida en el tractat constitutiu de la Unió Europea.
  
b) Haver complit 18 anys.
  
c) Estar en possessió del títol de llicenciat en Ciències Econòmiques o equivalent o estar en condicions d'obtenir-lo abans que finalitze el termini de presentació de sol·licituds.
  
d) Posseir la capacitat física i psíquica necessàries per a l'exercici de les funcions de les vacants oferides.
  
e) No trobar-se inhabilitat penalment per a l'exercici de funcions públiques.
  
f) No haver sigut separat, mitjançant expedient disciplinari, de qualsevol administració o ocupació pública.
  
2.2 Les condicions a què fa referència l'apartat anterior per a ser admés a les proves, caldrà complir-les en el moment de la finalització del termini de presentació d'instàncies i gaudir-ne durant tot el procés selectiu fins al moment de la presa de possessió.
  
Tercera. Sol·licituds
  
3.1 Les sol·licituds per a prendre part en aquest concurs oposició s'ajustaran al model que figura com a annex V d'aquesta convocatòria i es presentaran en el termini de 20 dies hàbils, comptadors des de l'endemà de la publicació d'aquesta convocatòria en el Diari Oficial de la Generalitat Valenciana.
  
3.2 Les sol·licituds s'adreçaran al rector de la Universitat Miguel Hernández d'Elx. Es presentaran al Registre General de la Universitat (passeig de Melcior Botella, s/n. 03787 Elx). Així mateix, es podran presentar en la forma establida en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3.3 Els drets d'examen seran de 4.500 pessetes, que s'ingressaran en el compte corrent obert a la Caja de Ahorros del Mediterráneo, oficina de l'avinguda de Novelda, 156, a Elx, amb el número 2516-5921-30-8761894507 o a través de transferència al compte esmentat.
  
En el primer cas, en la sol·licitud haurà de figurar el segell de l'entitat bancària esmentada i, si el pagament s'ha realitzat mitjançant transferència, caldrà adjuntar a la sol·licitud el resguard corresponent.
  
L'omissió de l'acreditació del pagament determinarà l'exclusió de l'aspirant.
  
Si s'utilitza la forma de presentació establida en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la sol·licitud haurà d'anar acompanyada de la còpia del resguard acreditatiu d'haver realitzat la transferència.
  
3.4 Els aspirants amb minusvalideses podran sol·licitar les mesures d'adaptació necessàries per a la realització de les proves en l'imprés de sol·licitud. En aquest cas hauran de presentar amb la sol·licitud el certificat del grau de discapacitat efectuat per l'òrgan competent.
  
3.5 Caldrà adjuntar a la sol·licitud una fotocòpia del document nacional d'identitat.
  
3.6 Les errades materials o de fet que s'advertisquen es corregiran en qualsevol moment, d'ofici o a instància de la persona interessada.
  
Quarta. Admissió d'aspirants
  
4.1 Una vegada finalitzat el termini de presentació d'instàncies, amb la verificació prèvia del compliment de tots els requisits de participació indicats en aquesta convocatòria, així com el pagament dels drets d'examen, el rector dictarà una resolució que es publicarà en el Diari Oficial de la Generalitat Valenciana i que contindrà la relació provisional d'admesos i exclosos a la realització de les proves.
  
4.2 Els aspirants exclosos podran, en el termini de 10 dies hàbils, comptadors des de l'endemà de la publicació de la llista provisional d'admesos i exclosos, d'acord amb el que s'estableix en l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, esmenar el defecte que n'haja motivat l'exclusió o realitzar les al·legacions que consideren oportunes.
  
4.3 Transcorregut el termini de 10 dies, esmenats els defectes, si s'escau, i vistes les al·legacions que corresponguen, es dictarà una resolució que es publicarà en el Diari Oficial de la Generalitat Valenciana i que contindrà la relació definitiva d'admesos i exclosos i la data, el lloc i l'hora de la realització del primer exercici que, en tot cas, tindrà lloc abans del termini de quatre mesos des de la data en què va finalitzar el de presentació de sol·licituds.
  
4.4 Seran causes d'exclusió, a més de les indicades en uns altres apartats d'aquestes bases:
  
- L'omissió de la firma en la sol·licitud.
  
- No adjuntar-hi la fotocòpia del document nacional d'identitat.
  
Cinquena. Desenvolupament de les proves selectives
  
5.1 El desenvolupament de les proves selectives s'efectuarà d'acord amb el que s'estableix en l'annex II..
  
5.2 Els exercicis tindran lloc a les dependències de la Universitat Miguel Hernández d'Elx. El primer exercici es realitzarà al lloc, data i hora que s'establisca en la resolució del Rectorat d'aquesta Universitat per la qual s'aprove la relació definitiva d'admesos i exclosos a la realització de les proves objecte d'aquesta convocatòria.
  
5.3 L'ordre d'actuació dels opositors, si escau, s'iniciarà per un sorteig efectuat per la Universitat Miguel Hernández d'Elx.
  
5.4 Als aspirants se'ls convocarà per a cada exercici en crida única, i seran exclosos d'aquestes proves els qui no compareguen, tret en els casos de força major, degudament justificats i lliurement apreciats pel tribunal.
  
5.5 En cada exercici, els aspirants hauran d'acreditar-ne la personalitat exclusivament mitjançant la presentació del document nacional d'identitat, del passaport o del permís de conduir, juntament amb l'exemplar per a l'interessat de l'imprés de sol·licitud d'admissió a les proves.
  
El no compliment d'aquest requisit per algun aspirant determinarà l'exclusió d'aquest de la realització de les proves.
  
En cap cas seran vàlides les còpies o fotocòpies compulsades d'aquests documents.
  
Els membres del tribunal i el personal col·laborador d'aquest no permetran l'accés a les sales on es realitzen els exercicis d'aquelles persones que no complisquen els requisits anteriors, ni d'aquelles que compareguen una vegada conclosa la crida dels aspirants convocats.
  
5.6 En qualsevol moment del procés selectiu, si el tribunal té coneixement que algun dels aspirants no posseeix la totalitat dels requisits exigits per aquesta convocatòria, amb l'audiència prèvia a l'interessat, es procedirà a l'exclusió d'aquest, i se li comunicarà així mateix la inexactitud o falsedats formades per l'aspirant en la sol·licitud d'admissió a les proves selectives, a l'efecte que escaiga.
  
Sisena. Publicitat de les llistes
  
6.1 Després de la realització de cada una de les proves, el tribunal farà pública, al tauler d'anuncis del Rectorat de la Universitat, la llista d'aspirants que les hagen superat.
  
6.2 Una vegada finalitzades totes les proves que integren el concurs oposició, el tribunal farà pública, al tauler d'anuncis del Rectorat de la Universitat, una llista, amb la puntuació final obtinguda i que constituirà la llista definitiva, per ordre de puntuació, dels aspirants que han superat aquestes proves de selecció i que necessàriament s'hauran d'interrompre quan el nombre d'aprovats coincidisca amb el nombre de vacants convocades.
  
6.3 Una vegada finalitzat el procés de selecció, mitjançant una resolució del rector, es farà pública en el Diari Oficial de la Generalitat Valenciana la llista definitiva d'aprovats.
  
Setena. Presentació de documents
  
7.1 En el termini de 20 dies hàbils, comptadors des de l'endemà de publicació en el Diari Oficial de la Generalitat Valenciana de les relacions d'aprovats, els aspirants proposats hauran de presentar al Servei de Recursos Humans d'aquesta Universitat la documentació següent:
  
a) Certificat de naixement expedit pel registre civil corresponent, o fotocòpia del document nacional d'identitat.
  
b) Fotocòpia compulsada del títol acadèmic exigible segons aquesta convocatòria.
  
c) Declaració de no haver sigut separat mitjançant expedient disciplinari de qualsevol administració o càrrec públic, així com de no trobar-se inhabilitat penalment per a l'exercici de les funcions públiques.
  
d) Certificat mèdic acreditatiu de posseir capacitat física i psíquica necessària per a l'exercici de les funcions dels llocs de treball oferits. A aquest efecte, els reconeixements es faran a través dels serveis mèdics concertats per la Universitat Miguel Hernández d'Elx.
  
e) Els aspirants amb discapacitat hauran d'aportar un certificat de l'òrgan competent de la comunitat autònoma sobre la capacitat per a realitzar les tasques que corresponen als llocs de treball d'aquesta convocatòria.
  
7.2 Els aspirants que tinguen la condició de funcionaris de carrera o personal laboral fix d'aquesta Universitat, i concórreguen a aquestes proves, romandran exempts de justificar documentalment les condicions generals que ja hagen sigut acreditades per nomenaments anteriors, i hauran d'acreditar la resta d'aquestes.
  
7.3 La manca de presentació de la documentació, dins del termini indicat (tret de casos de força major) o la falsedat de documents, donaran lloc a la invalidesa de les actuacions de l'aspirant i, pel que fa a aquest, la nul·litat subsegüent dels actes del tribunal, sense perjudici de les responsabilitats en què l'aspirant haja pogut incórrer.
  
Vuitena. Nomenament de funcionaris
  
Una vegada transcorregut el termini de presentació de la documentació, el rector dictarà una resolució, que es publicarà en el Diari Oficial de la Generalitat Valenciana, per la qual nomenarà com a funcionaris de carrera les persones que hagen superat les proves de selecció, per ordre de puntuació.
  
Novena. Tribunal
  
9.1 El tribunal qualificador d'aquestes proves el nomenarà el rector una vegada s'hagen publicat les llistes provisionals d'admesos i exclosos. Estarà compost per cinc membres titulars i cinc suplents, que hauran de pertànyer a cossos o escales de grup de titulació igual o superior a l'exigit per al lloc convocat. Un dels membres titulars i el seu suplent corresponent seran nomenats a proposta i en representació de la Junta de Personal d'Administració i Serveis (PAS) funcionari de la Universitat Miguel Hernández.
  
9.2 El seu funcionament se sotmetrà a allò que s'estableix en l'article 22 i següents de la Llei de Règim Jurídic de les Administracions Públiques i del Procediment Administratiu Comú i la resta de la normativa que li és aplicable.
  
9.3 El tribunal podrà, sempre sota la seua direcció i control directe, nomenar col·laboradors, especialistes i ajudants.
  
9.4 Els membres del tribunal, així com els col·laboradors, especialistes i ajudants hauran d'abstenir-se d'intervenir-hi, quan hi concórreguen alguna de les circumstàncies establides en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o si han realitzat tasques de preparació d'aspirants a proves selectives al mateix cos i escala en els cinc anys anteriors a la publicació d'aquesta convocatòria.
  
9.5 Amb la convocatòria prèvia del president, es constituirà el tribunal amb l'assistència, almenys de la majoria reglamentària dels seus membres, titulars o suplents. En aquesta sessió el tribunal acordarà totes les decisions que corresponguen en ordre al correcte desenvolupament de les proves selectives.
  
Durant tot el procés selectiu, el tribunal resoldrà tots els dubtes que sorgisquen en aplicació d'aquestes normes, així com el que s'haja de fer en els casos no prevists.
  
El procediment d'actuació del tribunal s'ajustarà en tot moment a allò que s'estableix en la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.
  
9.6 A l'efecte de comunicacions i la resta d'incidències, el tribunal tindrà la seu al Rectorat de la Universitat Miguel Hernández d'Elx.
  
9.7 El tribunal que actue en aquestes proves tindrà la categoria que per a aquests casos determine la legislació vigent.
  
9.8 En cap cas el tribunal podrà aprovar ni declarar que han superat les proves selectives un nombre superior d'aspirants que el de places convocades. Qualsevol proposta d'aprovats que contravinga el que s'ha establit serà nul·la de ple dret.
  
Deu. Recursos
  
La convocatòria i les bases d'aquesta, i tots els actes administratius que se'n deriven i de les actuacions del tribunal, podran ser impugnades pels interessats en els casos i en la forma establits per la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú.
  
Elx, 24 de maig de 1999.- El rector president: Jesús Rodríguez Marín.
  
ANNEX I
  
Denominació del lloc: tècnic superior d'estudis i planificació.
  
Catalogació del lloc: grup A, complement de destinació 27, complement específic E0048.
  
Sector: administració especial.
  
Destinació: Servei d'Estudis i Planificació.
  
Funcions generals del lloc:
  
Dissenyar i elaborar els plans d'actuació en les unitats i àrees assignades pels òrgans rectors de la Universitat Miguel Hernández.
  
Planificar, programar i controlar l'execució de les iniciatives i projectes assignats pels òrgans rectors de la Universitat Miguel Hernández.
  
Gestionar les activitats de caràcter multidisplinar, derivades dels plans d'actuació dels projectes encomanats.
  
Elaborar els projectes, estudis i informes assignats pels òrgans rectors de la Universitat Miguel Hernández.
  
Facilitar als òrgans rectors de la Universitat Miguel Hernández la informació necessària per a la presa de decisions que permeten el compliment dels terminis en aquelles actuacions que calga.
  
Totes aquelles funcions relacionades amb l'activitat de planificació que li siguen encomanades pels òrgans rectors de la Universitat Miguel Hernández.
  
Formació específica
  
Experiència en les tasques descrites en les funcions del lloc.
  
ANNEX II
  
El procediment de selecció serà el de concurs oposició.
  
1. Fase d'oposició.
  
1.1 L'oposició constarà de tres exercicis i seran eliminatoris.
  
1.2 El primer exercici es farà per escrit i versarà sobre els coneixements que s'especifiquen en l'annex III d'aquesta convocatòria. Aquest exercici es podrà fixar en forma de preguntes que ha de desenvolupar els opositors, o en forma de test amb quatre respostes alternatives, en aquest cas únicament en serà correcta una. La durada es fixarà pel tribunal amb l'antelació deguda, i s'hi atendrà al contingut.
  
1.3 El segon exercici consistirà en el desenvolupament per escrit, durant un temps màxim de quatre hores, a determinar pel tribunal, de dos temes proposats pel tribunal, del programa que figura en l'annex IV.
  
1.4 El tercer exercici consistirà a resoldre per escrit en un temps màxim de dues hores, a determinar pel tribunal, d'un supòsit pràctic proposat pel tribunal, basat en les funcions del lloc que s'ha de cobrir i el programa que figura en l'annex IV.
  
2. Qualificació dels exercicis.
  
2.1 El primer exercici es qualificarà de 0 a 10 punts, i caldrà obtenir per a superar-lo un mínim de 5 punts.
  
2.2 En el supòsit de fixar-se l'exercici en forma de tipus test amb quatre respostes alternatives, es puntuarà de la forma següent: les preguntes contestades correctament a raó d'1 punt; les preguntes contestades erròniament descomptaran un terç sobre les preguntes contestades correctament, i les contestacions en blanc es puntuaran amb 0 punts.
  
2.3 El segon exercici es qualificarà de 0 a 10 punts, i caldrà obtenir per a superar-lo un mínim de 5 punts.
  
2.4 El tercer exercici es qualificarà de 0 a 10 punts, i caldrà obtenir per a superar-lo un mínim de 5 punts.
  
2.5 La qualificació que resulte dels tres primers exercicis es determinarà per la suma de puntuacions obtingudes per cada un d'aquests.
  
2.6 A continuació es configurarà una relació que estarà ordenada per una puntuació de major a menor amb els aspirants que hagen aconseguit superar aquests tres exercicis.
  
2.7 Únicament els inclosos en aquesta relació podran passar a realitzar la fase de concurs.
  
3. Fase de concurs.
  
3.1 El tribunal valorarà el currículum vitae i la trajectòria professional dels aspirants en relació amb la seua adequació i idoneïtat per a la plaça convocada. Es valoraran especialment els serveis efectivament prestats en la mateixa categoria de la plaça convocada, en l'empresa pública o privada.
  
La valoració s'efectuarà d'acord amb el barem següent:
  
1. Valoració del treball exercit. Màxim 4 punts.
  
Per serveis prestats al sector públic o privat en llocs relacionats amb tasques de planificació a raó d'1 punt per any o fracció que proporcionalment li corresponga, fins a un màxim de 4 punts. No es computaran serveis que hagen sigut prestats simultàniament amb uns altres igualment al·legats.
  
2. Formació. Màxim 2 punts.
  
Es valoraran, fins a un màxim de 2 punts, els cursos de formació, perfeccionament i postgrau que tinguen relació amb les funcions del lloc de treball convocat, sempre que hagen sigut convocats i organitzats per l'Institut Nacional d'Administració Pública, l'Institut Valencià d'Administració Pública, universitats o qualsevol altra entitat oficial o professional. La valoració de cada un dels cursos s'efectuarà en funció de la seua durada d'acord amb l'escala següent:
  
a. Durada superior a 100 hores: 1 punt.
  
b. Durada entre 50 i 100 hores: 0,5 punts.
  
c. Durada inferior a 50 hores: 0,25 punts.
  
3. Entrevista. Màxim 1,5 punts.
  
Consistirà en una anàlisi de les tasques del lloc i dels requisits, condicions i mitjans necessaris per al seu exercici.
  
3.2 El tribunal convocarà els aspirants a una entrevista personal de durada màxima de 20 minuts, en la qual es debatran els mèrits adduïts pels candidats i el seu currículum professional, a fi d'acreditar la realitat de la seua formació, l'aptitud psicotècnica i la capacitat per a les tasques pròpies de la plaça convocada.
  
3.3 La fase de concurs se valorarà de 0 a 7,5 punts.
  
4. Puntuació final.
  
4.1 La puntuació final del concurs oposició es constituirà per la suma de les obtingudes en cada fase.
  
4.2 A continuació es configurarà una relació que s'ordenarà per la puntuació de major a menor i s'interromprà quan el nombre d'inclosos en aquesta coincidisca amb el nombre de llocs de treball convocats en aquesta resolució.
  
Si hi ha empat entre els aspirants, l'ordre s'establirà segons la major puntuació obtinguda en el segon exercici, i en segon lloc, si es manté aquest, a la major puntuació obtinguda en el tercer. Si persistira l'empat, l'ordre s'establirà mitjançant un sorteig públic d'aquests.
  
ANNEXO III
  
Programa
  
I. Temari general.
  
1. La Llei de Reforma Universitària.
  
2. Règim jurídic de les universitats públiques. Estructura general de les universitats públiques.
  
3. El Consell d'Universitats: membres, òrgans, composició i funcions.
  
4. La Universitat Miguel Hernández d'Elx. Memòria de creació, naturalesa, fins i estructura.
  
5. La Llei de Creació de la Universitat Miguel Hernández d'Elx.
  
6. La normativa singular reguladora.
  
7. Normativa estatal i autonòmica relativa als plans d'estudis universitaris, titulacions, permanències i gestió de primer, segon i tercer cicle d'estudis universitaris.
  
8. Normativa i legislació sobre beques i ajudes als estudiants.
  
9. La investigació científica i tècnica. Pla Nacional d'Investigació i Organismes Públics d'Investigació.
  
10. La investigació en la Universitat Miguel Hernández. L'OTRI.
  
11. Els contractes administratius: concepte i classes. La Llei de Contractes de l'Estat.
  
12. El pressupost: concepte i classes. Cicle pressupostari. Pressupost per programes. Control pressupostari.
  
13. Anul·lació de romanent. Incorporació de crèdits. Crèdits extraordinaris. Bestretes de tresoreria. Crèdits ampliables. Transferències de crèdits.
  
14. Ordenació de la despesa i l'ordenació del pagament: òrgans competents, fases del procediment i documents comptables que intervenen. Liquidació i tancament de l'exercici.
  
15. Control de la despesa pública. La Sindicatura de Comptes de la Generalitat Valenciana.
  
16. Despeses per a la compra de béns i serveis. Despeses de transferències: corrents i de capital. Despeses d'inversió.
  
17. Pagaments: concepte i classificació. Pagaments per obligacions pressupostàries. Bestretes de caixa fixa. Pagaments en ferm i a justificar.
  
18. La Llei de la Funció Pública de la Generalitat Valenciana.
  
19. El personal laboral a les universitats públiques.
  
20. El personal docent i investigador a les universitats públiques. Règim del professorat universitari: categories, selecció, drets i obligacions. Règim retributiu. Incompatibilitats.
  
ANNEX IV
  
Programa
  
II. Temari específic.
  
Gestió de recursos.
  
1. Sistemes de planificació i assignació de recursos.
  
2. La planificació dels recursos humans. Fases del procés de planificació.
  
3. Valoració de llocs de treball. Processos i mètodes d'avaluació qualitatius i quantitatius. Valoració de competències en llocs administratius i tècnics.
  
4. La direcció per objectius.
  
5. Plans de carrera.
  
6. La formació del personal en les organitzacions.
  
7. La Llei de Prevenció de Riscos Laborals.
  
8. Planejament urbanístic. Gestió del sòl.
  
9. Gestió de les infraestructures. Planificació, programació i control de projectes.
  
10. Gestió de les compres.
  
11. Planificació del finançament del sistema públic universitari valencià.
  
12. Planificació dels recursos financers. Models de finançament a les universitats.
  
13. Pla Nacional d'Avaluació de la Qualitat a les Universitats.
  
14. Eines i instruments per a la millora de la qualitat.
  
15. Els sistemes de participació per a la millora: els grups de qualitat. Aplicació a la docència i a la gestió.
  
16. La planificació des de l'òptica de la qualitat als serveis públics.
  
17. L'aplicació de les noves tecnologies en la gestió dels recursos. Redistribució dels recursos. El outsorcing.
  
18. La planificació de l'ensenyament superior i les noves tecnologies. La universitat virtual.
  
Direcció estratègica.
  
1. L'evolució del pensament estratègic.
  
2. L'estratègia en les organitzacions.
  
3. L'avantatge competitiu en diferents contextos organitzatius.
  
4. El procés de direcció estratègica.
  
5. El context de la direcció estratègica a les universitats públiques. Els factors legals. Els factors socials. Els sis factors humans. Els factors tecnològics.
  
6. Models de direcció estratègica a la universitat pública.
  
7. L'anàlisi de l'entorn. Anàlisi de l'entorn a les institucions d'ensenyament superior. Tendències de futur.
  
8. Mètodes d'anàlisi de l'entorn.
  
9. L'anàlisi intern. Anàlisi intern a les universitats públiques.
  
10. Anàlisi de capacitats i competències.
  
11. Models d'anàlisi estratègica en contextos organitzatius.
  
12. Cultura, estructura de poder i propòsits organitzatius.
  
13. Tipologia d'estratègies competitives.
  
14. Estratègies en relació al cicle de vida de l'organització.
  
15. Estratègies de creixement.
  
16. Estratègies de diversificació.
  
17. Estratègies basades en la tecnologia.
  
18. Avaluació i selecció de l'estratègia.
  
19. Disseny i suport de l'estratègia.
  
20. La planificació estratègica. Fases.
  
21. La planificació estratègica en una unitat acadèmica.
  
22. Formulació, implantació i control de l'estratègia en una universitat pública. El disseny estratègic. La implantació de l'estratègia. El control de l'estratègia. La implicació dels centres i departaments en la direcció estratègica.
  
23. Disseny de l'organització. Especial referència al context universitari.
  
24. Tipologia d'estructures organitzatives.
  
25. Implantació de l'estratègia i recursos humans.
  
26. Sistemes d'informació estratègica: els indicadors i els sistemes d'informació per a la presa de decisions.
  
27. La motivació dels recursos humans i el desenvolupament de capacitats.
  
28. Lideratge estratègic.
  
29. Canvi cultural i gestió de la qualitat total.
  
30. Fonaments d'un sistema de qualitat segons les normes SGN 0724.
  
31. El model europeu d'excel·lència i el mètode d'autoavaluació de la EFQM.
  
ANNEX V
  
Model de sol·licitud
  
Universitat Miguel Hernández d'Elx.
  
Sol·licitud de participació.
  
Ordre Diari Oficial de la Generalitat Valenciana.
  
Dades de l'aspirant i del lloc de treball:
  
Document nacional d'identitat:
  
Primer cognom:
  
Segon cognom:
  
Nom:
  
Data de naixement:
  
Titulació:
  
Telèfon de contacte (amb prefix):
  
Cursos de formació:
  
Al·legació per a la valoració del treball desenvolupat i mèrits específics (acompanyeu-ho en full a banda).
  
Condicione la meua petició a obtenir un lloc de treball a la localitat de:
  
(Nom i cognoms):
  
Document nacional d'identitat:
  
Declare, sota la meua responsabilitat, que conec expressament i complisc els requisits exigits en la convocatòria per a exercir el lloc o llocs que sol·licite, i que les dades i circumstàncies que faig constar en aquest annex són certs.
  
Lloc, data i firma.
  
5. Altres administracions
  
Ajuntament d'Algemesí